Številka: 4782-133/2017/11

**Ministrstvo za delo, družino, socialne zadeve in enake možnosti**

Datum: 19. 1. 2022

Zadeva: Namera o sklenitvi neposredne kupoprodajne pogodbe za delež nepremičnine parc. št. 7290 k.o. 1317 - Stari Grad do 1/4

Ministrstvo za delo, družino, socialne zadeve in enake možnosti, Štukljeva 44, Ljubljana na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), objavlja

NAMERO

o sklenitvi neposredne pogodbe za prodajo deleža ¼ nepremične parc. št. 7290 k.o 1317 - Stari Grad (ID 6974396) v izmeri 234 m2, na kateri stoji stavba št. 404, ki je predvidena za rušenje zaradi izvedbe priključka javne poti JP 692331 na glavno cesto. Nepremičnina je v solastništvu še dveh fizičnih oseb. Pri eni je v zemljiški knjigi vknjižena hipoteka.

Ministrstvo za delo, družino, socialne zadeve in enake možnosti ponudbe za nakup nepremičnine sprejema do vključno 20 dni od dneva objave te namere pod številko zadeve 4782-133/2017. Ponudbena cena za parc. št. 7290 k.o. Stari Grad do ¼ ne sme biti nižja od 3.225 EUR, pri čemer ponudbena cena predstavlja končni znesek kupnine.

Pogodba bo sklenjena s ponudnikom, ki bo ponudil najvišji znesek pod pogojem, da Občina Krško ne bo uveljavljala predkupne pravice.

Ministrstvo za delo, družino, socialne zadeve in enake možnosti si pridružuje pravico, da lahko do sklenitve pravnega posla, brez odškodninske odgovornosti odstopi od pogajanj o ceni. Dodatno pogajanje bo organizirano v primeru ponudb z enakim zneskom. Vse stroške v zvezi s prenosom lastništva (overitve, takse, vpis v zemljiško knjigo) plača kupec. Plačilo kupnine je 30 dni po podpisu pogodbe. Plačilo celotne kupnine v roku je bistvena sestavina pravnega posla.

Ponudniki bodo o številu ponudb in najvišjem znesku ter o uveljavljanju predkupne pravice Občine Krško obveščeni po elektronski pošti najkasneje 7 dni po izteku roka za oddajo ponudb. Za dodatne informacije se lahko obrnete na ales.markovic(at)gov.si pod št. zadeve 4782-133/2017.

Če izbrani ponudnik ne bo podpisal pogodbe v roku 8 delovnih dni po pozivu in če ne bo plačal kupnine v roku 30 dni po podpisu pogodbe z obeh strani, lahko Ministrstvo za delo, družino, socialne zadeve in enake možnosti pozove k sklenitvi pogodbe naslednjega ponudnika, ki je ponudil najvišjo ceno.

Ponudbo lahko oddate po navadni pošti na naslov ministrstva ali po elektronski pošti - [gp.mddsz@gov.si](mailto:gp.mddsz@gov.si), pod št. zadeve 4782-133/2017 z obrazcem v prilogi 1.

V skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe GDPR in predpisi o varstvu osebnih podatkov.

Priloga 1

Št. zadeve: **4782-133/2017**

Ponudba za nakup nepremičnine deleža parc. št. 7290 k.o 1317 – Stari Grad do 1/4

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka ali EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktni telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E – mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjava:

Izjavljam, da sem seznanjen(-a), da se bo pogodba sklenila na način videno-kupljeno.

Ponujam: \_\_\_\_\_\_\_\_\_\_\_\_\_\_\_\_\_\_ EUR

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_